text: Færre julebranderter 
  03 december 2010 kl. 18.04
  I aften er en af de største julefrokostaftener og det er derfor også en travl aften for politiet. Men statistikken viser, at stadig færre kører en julebrandert hjem.
  Politiet tjekkede 450 bilister i Horsens i går. Kun to bilister blev afsløret som spritbilister og kan nu blot vente på rettens dom. 
  Her fredag aften var politiet på plads i Billund, hvor adskillige billister blev bedt om at puste i alkometeret. Kun en enkelt havde for meget sprit i blodet. 
  
  Uacceptabelt
  Det lave antal spritbilister ser ud til at være en tendens i år. Det er simpelthen ikke længere så socialt acceptabelt, at køre med for meget alkohol i blodet.
  